open-index/open-wikipedia-markdown huggingface dataset:
Lys van Pretoria se voorstede

duimnael|regs|300px|Rigting na Arcadia, een van Pretoria se voorstede.
[duimnael|regs|300px|[Jakarandabome in Pretoria se middestad.]]

**Pretoria se voorstede** is die areas waarin die stad Pretoria in Suid-Afrika opgedeel is. Pretoria bestaan uit 5 streke, naamlik die Oostelike, Noord-oostelike, Noord-westelike, Sentraal-westelike en  Suidelike voorstede.

## Pretoria-Oos 
* Alphen Park
* Arcadia
* Ashlea Gardens
* Bailey's Muckleneuk
* Brooklyn, Pretoria
* Brummeria
* Colbyn
* Constantiapark
* Die Wilgers
* Eastwood
* Elarduspark
* Equestria
* Erasmuskloof
* Erasmusrand
* Faerie Glen
* Garsfontein
* Groenkloof
* Hatfield
* Hazelwood
* Hillcrest
* La Montagne
* Lukasrand
* Lydiana
* Lynnwood
* Lynnwood Glen
* Lynnwood Manor
* Lynnwood Park
* Lynnwoodrif
* Menlopark
* Menlyn
* Meyerspark
* Monument Park
* Mooikloof
* Moreletapark
* Muckleneuk
* Murrayfield
* Newlands
* Olympus
* Rietondale
* Rietvalleirand
* Riviera
* Shere
* Silver Lakes
* Six Fountains
* Sterrewag
* Sunnyside
* Trevenna
* Val de Grace
* Wapadrand
* Waterkloof
* Waterkloof Glen
* Waterkloofhoogte
* Waterkloofpark
* Waterkloofrif
* Willow Acres Landgoed
* Willow Glen
* Willow Park Manor
* Wingate Park
* Woodhill
* Woodlands
* Zwavelpoort

## Noordoos-Pretoria 
### Geleë noord van die Magaliesberg 
* Annlin
* Doornpoort
* Kameeldrift
* Magalieskruin
* Montanapark
* Roodeplaatdam
* Sinoville
* Zambezi Country Estate

### Geleë suid van die Magaliesberg 
Hierdie area is ook bekend as Die Moot.

* Bellevue
* Bergtuin
* Booysens
* Capital Park
* Derdepoortpark
* Eastlynne
* Eersterust
* Ekklesia
* Gezina
* Jan Niemand Park
* Kilnerpark
* Koedoespoort
* Lindopark
* Mamelodi
* Môregloed
* Nelmapius
* Pretoria Tuine
* Queenswood
* Rietfontein
* Rietondale
* Riviera
* Silverton
* Villieria
* Waltloo
* Waverley
* Weavind Park
* Wonderboom-Suid

## Noordwes-Pretoria 
* Akasia
* Amandasig
* Chantelle
* Karenpark
* Pretoria-Noord
* Phillip Nel Park
* Rosslyn
* Orchards
* Theresapark
* Wolmer

## Sentraal-Wes-Pretoria 
* Atteridgeville
* Danville
* Daspoort
* Elandspoort
* Eloffsdal
* Hermanstad
* Kwaggasrand
* Kirkney
* Les Marais
* Lotus Gardens
* Lotus Gardens uitb. 2
* Mayville
* Mountain View
* Pretoria-Wes
* Proklamasieheuwel
* Salvokop
* Suiderberg
* Wespark

## Pretoria-Suid 
* Centurion
:(sien hoofartikel *Centurion* vir voorstede onder die vorige bedeling, streng gesproke in Centurion)
* Amberfield (verskeie uitbreidings)
* Blue Valley Gholflandgoed
* Bronberrick
* Brookelands Lewenstyllandgoed
* Centurion Gholflandgoed
* Claudius
* Clubview
* Cornwall Hill
* Die Hoewes
* Doringkloof
* Eco-Park Estate
* Eldo Glen, Eldo Park, Eldo View, Eldo Meadows
* Eldoraigne
* Erasmia
* Hennopspark
* Heuweloord
* Heuwelsig Landgoed
* Highveld
* Irene
* Kloofsig
* Laudium
* Lyttelton
* Lyttelton Manor
* Olievenhoutbosch
* Pierre van Ryneveldpark
* Raslouw
* Rooihuiskraal
* Southdowns Irene Country Farm
* Sunderlandrif
* Thatchfield
* The Reeds
* Valhalla
* Verwoerdburgstad (in onbruik)
* Wierdapark
* Zwartkop

## Verwysings 
## Eksterne skakels 
* Tshwane, GIS en kaarte
Griekwastad

**Griekwastad** is 'n dorp in die Noord-Kaap, Suid-Afrika. Die N8 nasionale pad gaan deur Griekwastad. Kimberley is ongeveer 150&nbsp;km oos van Griekwastad. Dit was die eerste dorp wat in die land noord van die Oranjerivier gestig is. 

## Adam Kok 
Adam Kok II, 'n bevryde slaaf, het die Griekwa Khoihoi gelei vanaf  Piketberg na die huidige Griekwastad. Adam het in die kombuise gewerk van die goewerneurs van die Kaap. Soos die blanke nedersetters meer die binneland in beweeg het, het Adam en die Griekwas al verder weg beweeg totdat hulle gedurende ongeveer 1800 hulself in die gebied van Griekwastad gevestig het. Daar het sommige fragmente van die Tswanas en Basters by hulle aangesluit.

## Londense Sendinggenootskap 
Die Londense Sendinggenootskap het gedurende 1802 'n sending skool by "Leeuwenkuil" geopen. Die eerste sendelinge was William Anderson en Cornelius Kramer. Om weg te kom van die leeus wat 'n nabyleë watergat besoek het, het hulle die sendingstasie na Klaarwater verskuif. Klaarwater se naam is in 1813 na Griekwastad verander.

## Griekwastaddistrik 
Die distrik is bees- en skaapwêreld en 'n verskeidenheid halfedelstene kom in die omgewing voor, veral tieroog. Boesmankuns kom op verskeie plekke in die distrik voor.

## Misdaad 
Op 6 April 2012 (Goeie Vrydag) is die Griekwastad-boer Deon Steenkamp (44), sy vrou Christelle (43) en hul dogter Marthella (14) vermoor. Later is daar ook bevind dat Marthella gedurende die laaste 24 uur van haar lewe verkrag is. Uiteindelik is die gesin se enigste oorlewende, die vyftienjarige Don Steenkamp, wat 'n aansienlike erfenis sou kry, daarvan verdink en beskuldig dat hy sy pa vermoor het. In 2014 is hy skuldig bevind aan die moorde, aan die verkragting van sy suster en aan die lieg vir die polisie en tot twintig jaar tronkstraf gevonnis.

## Sien ook 
* NG gemeente Griekwastad
* Lys van dorpe in Suid-Afrika
* Esterhuysen, Matty: Unieke sendinggeld. In: Lantern. Tydskrif vir Kennis en Kultuur. Jaargang 18, nr. 1, September 1968

## Verwysings 
## Eksterne skakels
Skotsman

Die **Skotsman** (*Polysteganus praeorbitalis*) is 'n vis wat endemies aan Suider-Afrika is en kom voor van Algoabaai tot by Beira. In Engels staan die vis bekend as die *Scotsman*. Die vis word omtrent 75&nbsp;cm lank en 10&nbsp;kg swaar. Die vis is pienk tot 'n ligte rooi van kleur met blou kolletjies aan die bokant.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Ensiklopedie van Suidelike Afrika, Eric Rosenthal, 1967.
* Sea Fishes of Southern Africa. Rudy van der Elst & Dennis King. 2006. 

## Eksterne skakel 
* http://www.fishbase.org/summary/Polysteganus-praeorbitalis.html
* http://eol.org/pages/213857/overview
Matlosana Plaaslike Munisipaliteit

Die **Matlosana Plaaslike Munisipaliteit** (voorheen *Klerksdorp Plaaslike Munisipaliteit*) is een van die plaaslike munisipaliteite in die Dr. Kenneth Kaunda-distriksmunisipaliteit in Noordwes, Suid-Afrika.

## Nedersettings 
Nedersettings in die munisipaliteit sluit in:
*Klerksdorp
*Orkney
*Dominionville
*Doringkruin
*Hartbeesfontein 
*Kanana
*Stilfontein
*Tigane
*Umzimhle
*Vaal Reefs

## Verwysings
UEFA Intertoto-beker

Die **Intertoto-beker** is 'n beker-toernooi vir Europese sokkerspanne wat tussen 1961 en 2009 gespeel is. Die toernooi was die laagste van die UEFA georganiseerde toernooie gewees en is in 2009 met die UEFA-beker saamgesmelt om die UEFA Europa League te vorm.
Russkaja Germanija

**Russkaja Germanija** (Russies Русская Германия, *Russiese Duitsland*) is 'n onafhanklike Russiese weekblad wat in Duitsland en Europa versprei word. Dit word elke Woensdag in Duitsland met 'n verkoopte sirkulasie van 54&nbsp;252 eksemplare (soos in die vierde kwartaal van 2014) uitgegee en is op straat asook in winkels, wat op Russiese klante gemik is, te koop. Daarnaas is subskripsies en - sedert 1999 - ook 'n gratis aanlyn-weergawe beskikbaar.

## Geskiedenis 
Die eerste uitgawe het as *Russkij Berlin* (Русский Берлин) op 17 Junie 1996 in Berlyn verskyn en is uitsluitlik in die Duitse hoofstad versprei. Die weekblad het destyds oor politiek, ekonomie, sport en maatskaplike onderwerpe berig. Daarnaas is ook literêre werke gepubliseer. *Russkij Berlin* het homself as raadgewer en wegwyser vir immigrante uit die voormalige Sowjetunie beskou.

Sedert 1997 is *RB* as nasionale weekblad vir die hele Duitsland versprei, terwyl die naam na *Russkaja Germanija* gewysig is. *Russkij Berlin* het as streeksuitgawe vir die hoofstad voortbestaan. In 2000 is 'n tweede streeksuitgawe vir Noordryn-Wesfale, *Rheinskaja Gazeta*, op die mark ingevoer. *Russkaja Germanija - Frankija*, nóg 'n streeksuitgawe vir Franke, is vir die eerste keer in 2002 uitgegee en later as *Russkaja Germanija - Bawarija* in die hele deelstaat Beiere versprei. 'n Streeksuitgawe vir Hamburg, *Russkaja Germanija - Gamburg*, word eweneens sedert 2002 uitgegee.

'n Aantal projekte is saam met twee Russiese nuusblaaie, *Argumenty i Fakty* en *Kommersant*, verwesenlik.

## Eksterne skakels 
* *Russkaja Germanija*
UEFA Europa League

[duimnael|Kenteken van die *Europa League* op die veld voor die wedstryd tussen [BSC Young Boys en FC Zenit Sint Petersburg in 2011]]
duimnael|Die trofee waarom sedert 1972 meegeding word
duimnael|Kaart van UEFA-lidlande wat in die UEFA Europa League verteenwoordig is:

Die **UEFA Europa League** is die tweede Europese bekertoernooi vir sokkerklubs ná die Champions League. Die toernooi word deur UEFA georganiseer. In 1999 is die toernooi met die Bekerwenner-beker saamgesmelt. Tot 2009 het die toernooi **UEFA-beker** geheet, maar nadat die toernooi met die Intertoto-beker saamgesmelt het, is die naam verander.

Die huidige kampioen is Tottenham Hotspur. In 2025 het hulle die beker (vir die derde keer) ingepalm deur in die eindstryd Manchester United met 1–0 te klop.

## Wenners 
## Eksterne skakels 
*  Amptelike webwerf
*  rsssf.com: *UEFA Cup*
UEFA Champions League

: *Hierdie artikel handel oor UEFA se Europese sokkertoernooi, vir ander gebruike, sien Champions League (dubbelsinnig).*

[duimnael|Kenteken van die *Champions League* op die veld voor die wedstryd tussen [Arsenal London en Sevilla FC in 2007]]
duimnael|Die trofee waarom sedert 1967 meegeding word
duimnael|Kaart van UEFA-lidlande wat in die UEFA Champions League verteenwoordig is:

Die **UEFA Champions League** is die grootste bekertoernooi vir sokkerklubs ter wêreld. Die *Champions League* is 'n uitkloptoernooi vir Europese sokkerklubs wat hoog in hulle nasionale ligas geëindig het (sterker liga's sal meer klubs as swakker liga's afvaardig). Die toernooi word deur UEFA georganiseer. Die toernooi begin met die groepuitdunne, waar die boonste twee spanne in elke groep van vier in die uitklopfase van die toernooi speel. Die spanne wat derde in die groep eindig speel verder in die Europa League.

Daar word algemeen na die wenner van die *Champions League* verwys as die sterkste sokkerspan ter wêreld. Die huidige kampioen is Paris Saint-Germain. In 2025 het hulle FC Internazionale Milano met 5–0 in die eindstryd geklop en sodoende hul eerste Kampioenebeker ingepalm.

## Wenners 
## Eksterne skakels 
*  Amptelike webwerf
*  rsssf.com: ''European Champions' Cup''
Rjazjenka

duimnael|regs|Rjazjenka
**Rjazjenka** (Oekraïens пряжене молоко of ря́жанка, Russies ряженка) is 'n soort suurmelk met 'n vetgehalte tussen 3 en 8 persent wat met Streptococcus thermophilus gefermenteer word. Sy kenmerkende bruinerige kleur ontstaan tydens die karameliseringsproses, die sogenaamde Maillard-reaksie. Daar word egter ook produkte aangebied wat met gekarameliseerde suikerstroop gekleur is. 

Rjazjenka staan as Oekraïne se nasionale drank bekend, maar word ook in aangrensende lande soos Rusland en Estland vervaardig. As gevolg van Oos-Europese immigrasie het dit lankal ook ingang gevind tot lande soos Duitsland. 

## Geskiedenis 
Rjazjenka is tradisioneel deur boere gemaak wat die hitte van hul steenoonde ook ná die broodbak wou gebruik. So het hulle klein potte, sogenaamde *gletsjiks*, met 'n mengsel van melk en room verhit tot net onder kookpunt (90&nbsp;°C) en hulle dan in die oond geplaas. Op die volgende dag is jogurtkulture bygevoeg en die melk teen sowat 40&nbsp;°C gefermenteer. Ná 'n dag of so teen relatief hoë temperatuur is die melk meestal met 'n bruinerige kors oordek, maar het in elk geval danksy die karameliseringsproses 'n geel of bruinerige kleur. Dit word vervolgens geroer en kan onmiddellik geniet of eers in die koelkas geplaas word.

Rjazjenka het 'n romerige tekstuur en die milde smaak van suurmelk. Net soos gekookte of gepasteuriseerde melk is dit vry van bakterieë en ensieme en mag sodoende tot veertig ure lank ten kamertemperatuur bewaar word. Tuisgemaakte rjazjenka word vir 'n verskeidenheid resepte soos koeke en terte, pasteie en beskuite gebruik. Vandag word rjazjenka ook industrieel geprosesseer.

## Verwysings
Grootrivierbrug

Die **Grootrivierbrug** is aan die Tuinroete geleë op die N2 in die Wes-Kaap, Suid-Afrika. Die brug is 175&nbsp;m hoog bo die Grootrivier se bedding.

Die brug is tussen die Bobbejaansrivierbrug en Bloukransrivierbrug en is 'n boogbrug. Na die voltooiing van die brug en die Bobbejaansrivierbrug is die Grootrivierpas uitgesny wat die rit tussen Gqeberha en Plettenbergbaai aansienlik vinniger gemaak het. 

## Sien ook 
* Groot Stormsrivierbrug
* Van Stadensrivierbrug

## Verwysings
Outeniekwa Spoorwegpas

[duimnael|300px|'n [Klas GEA Garratt-stoomlokomotief trek 'n passasierstrein, Outeniekwa Spoorwegpas, 15 Augustus 1973]]

**Outeniekwa Spoorwegpas** is 'n bergpas vir treine wat George met Oudtshoorn oor die Outeniekwaberge verbind. Hierdie gedeelte van die Outeniekwaberg is uniek omrede die spoorwegpas, die Outeniekwapas, die Montagupas en die Cradockpas sigbaar is van een punt. Al vier die passe het 'n rol gespeel of speel steeds 'n rol om George met die binneland te verbind. 

## Geskiedenis 
Daar is reeds gedurende 1908 begin met die bouwerk van die pas aan die Georgekant. Tien ton plofstof is gebruik om die harde Tafelbergkwartsiet op te breek. Sewe tonnels is gemaak en 'n werksmag van 2&nbsp;500 man is gebruik om rots en puin in koekepanne die berg af te neem. Die spoorweg het 'n helling van 1:40 op sommige plekke. Die pas is 34&nbsp;km lank en was gedurende 1913 voltooi. Dit het die roete tussen Port Elizabeth en Kaapstad met 267&nbsp;km verkort.

## Die roete 
Die pas se roete volg hoofsaaklik dié van die Montagupas en gaan verby beide Cradockpiek (1 579 m) en Georgepiek (1 327 m), die hoogste pieke in die Outeniekwaberge. Hoog teen die berg kruis die spoorlyn wel die Montagupas met 'n brug.

## Lokomotiewe op die pas 
Die Garratt-tipe lokomotiewe het veral bekend geraak met die diens wat hulle hier verrig het. Die volgende klasse het hier diens gedoen:
* Klas GD
* Klas GE
* Klas GEA

## Sien ook 
* Outeniquapas
* Lys van bergpasse in Suid-Afrika

## Verwysings
Stormsrivier, Oos-Kaap

:*Die artikel bespreek die dorp, vir inligting oor die gelyknamige rivier, sien Stormsrivier.*

**Stormsrivier** is 'n dorpie in die Oos-Kaap, Suid-Afrika. Dit is geleë by die rivier met dieselfde naam. Vroeër jare het die N2 nasionale pad van Plettenbergbaai deur Stormsrivier en die Stormsrivierpas gegaan na Port Elizabeth. Met die voltooiing van die Groot Stormsrivierbrug in  1951 is die N2 herlei verby die dorp en die pas.
 
Die Otterwandelpad begin by Stormsriviermond.

## Sien ook 
* Lys van dorpe in Suid-Afrika

## Verwysings
Bloukranspas

Die **Bloukranspas** is 'n pas op die R102 tussen Plettenbergbaai en Humansdorp oor die kloof waardeur die Bloukransrivier loop en wat die grens tussen die Oos- en die Wes-Kaap vorm. 

## N2 Nasionale pad 
Op daardie stadium het die N2 oor die Bloukranspas gegaan. Een honderd jaar na die voltooiing van die pas is die Bloukransrivierbrug voltooi wat die N2 herlei het.

## Sien ook 
* Lys van bergpasse in Suid-Afrika

## Verwysings
Saldanhabaai Plaaslike Munisipaliteit

[duimnael|regs|Die omgewing van [Vredenburg en Langebaan uit die ruimte gesien]]
Die **Saldanhabaai Plaaslike Munisipaliteit** is een van die plaaslike munisipaliteite in die Weskus-distriksmunisipaliteit in die Wes-Kaap, Suid-Afrika.

## Uitslag van munisipale verkiesings 
Vanweë 'n toename in die gebied se bevolking is die getal raadsetels voor die munisipale verkiesing van 2016 met drie van 24 tot 27 vermeerder.

## Nedersettings 
Nedersettings in die munisipaliteit:
* Brittaniabaai
* Hopefield
* Jacobsbaai
* Langebaan
* Paternoster 
* Saldanha
* St. Helenabaai
* Vredenburg (setel)

## Wapen en vlag 
duimnael|regs|Vlag van die munisipaliteit wat in 2004 aanvaar is
Die munisipale raad het in 2004 'n wapen by die Buro vir Heraldiek geregistreer: ''Geboë deursnede en geknobbel na benede silwer en groen, op die hartpunt 'n Weskus-visserskuit in vooraansig van natuurlike kleur en in die skildvoet 'n Khoisan-kleipot van natuurlike kleur, opwaarts uitkomend uit sy flanke twee goue Namakwalandse madeliefies, rooi gesaad; op 'n blou skildhoof drie uitkomende silwer Karoogewels''. Die helmteken is 'n swart adelaar uitkomend uit 'n goue muurkroon en die wapenspreuk is "Ubi concordia ubi victoria".

Die raad het terselfdertyd 'n vlag, met dieselfde ontwerp as die wapenskild, ook geregistreer.

## Verwysings
Stormsrivierpas

Die **Stormsrivierpas** is 'n bergpas wat deur die Stormsrivier-ravyn loop. Dit in die Oos-Kaap, Suid-Afrika geleë. Die dorpie Stormsrivier is naby die pas.
 
## Geskiedenis 
Die pas is gebou deur Thomas Bain; hy het die pas saam met die Bloukranspas en Grootrivierpas gebou as een projek. Hy het in 1879 begin aan die projek. Die Stormrivierpas is in 1885 voltooi, die laaste van die drie. Op daardie stadium het die N2  deur die pas gegaan. Met die voltooiing van die Groot Stormsrivierbrug in 1964 het die pas in onbruik geraak en kan slegs te voet of met bergfiets besoek word.

## Verwysings
Msinga Plaaslike Munisipaliteit

Die **Msinga Plaaslike Munisipaliteit** is een van die plaaslike munisipaliteite in die uMzinyathi-distriksmunisipaliteit in KwaZulu-Natal, Suid-Afrika.
Karoo-tot-Kus bergfietswedren

Die **Karoo-tot-Kus bergfietswedren** vind jaarliks tydens Septembermaand plaas. Die wedren begin in Uniondale en eindig in Knysna. Die wedrenafstand is ongeveer 104 km. 

## Die wedren 
Die wedren is 'n punt-tot-punt maraton (XCM) en is meestal deel van Fietsry Suid-Afrika se Nasionale Bergfietsreeks. Daar neem ongeveer 1 500 ryers jaarliks aan die wedren deel. Die huidige rekord van net minder as 3 uur word deur Fritz Pienaar gehou.

## Die roete 
Die wedren begin in Uniondale en loop eers vir 2 km deur die dorp voor dit suidwaarts draai en via die Ou-wapad oor die Outeniekwaberge gaan. Dan is dit ongeveer 15 km tot by Avontuur en dan word die R339 gruispad na Knysna aangedurf. Na ongeveer 10 km begin die pad daal deur die Prins Alfredpas. Die pad daal vir 14 km tot in De Vlugt. Anderkant De Vlugt klim die pad weer en Krisjan-se-nek, Buffelsnek en Diepwalle is bekende bakens. Die roete draai by Kom-se-pad af van die R339 en gaan dan deur die woud. Uiteindelik gaan die roete deur die Gounabosboustasie en daal dan skerp na die Knysnarivier. Aan die anderkant klim die roete kwaai en daal dan net so skielik tot op seevlak waar dit eindig op die sportveld.

## Eksterne skakels 
* http://www.karootocoast.com

## Verwysings
Van Stadensrivierbrug

duimnael|regs|300px|Die Van Stadensrivierbrug.

Die **Van Stadensrivierbrug** is die tweede oudste van die boogbrûe op die N2. Die brug span oor die Van Stadensrivier in die Oos-Kaap, Suid-Afrika. Die brug is tussen Jeffreysbaai en Port Elizabeth. Die brug is 350 m lank en 125 m hoog terwyl die pad oor die brug vier bane het. Die brug is in 1971 geopen. Die indiensstelling van die brug het verseker dat die ou Van Stadensrivierpas in onbruik raak en die pas het vandag hoofsaaklik toerismewaarde. 

## Selfmoordbrug 
Die brug het 'n slegte reputasie opgebou, slegs 12 dae na die opening het die eerste selfmoord hier plaasgevind. Teen Julie 2008 het 67 mense reeds by die brug afgespring en die brug het die bynaam "Brug van die Dood" gekry. Gedurende 2003 het die owerhede ses waarnemingskameras by die brug opgerig.

## Sien ook 
* Bloukransrivierbrug
* Bobbejaansrivierbrug
* Grootrivierbrug
* Groot Stormsrivierbrug
* Van Stadenskloofbrug

## Verwysings
Waatlemoen

Die **waatlemoen** (*Citrullus lanatus*) is 'n vrug met 'n vogtige, soet vlees en die vrug met die hoogste hoeveelheid likopeen. Die vrugvlees is meestal rooi, maar kan ook wit, rooskleurig, geel of oranje van kleur wees.

Die swart pitte van die waatlemoen kom nie voor in 'n enkele holte soos byvoorbeeld spanspek nie, maar lê ingebed in die vrugvlees. Daar kom ook pitlose spesies voor.

Die vrug word meestal geëet deur eers die waatlemoen in stukke te sny en dan die vlees in nog kleiner blokkies. Hierna kan dit met 'n vurk, lepel of met die hand geëet word.

'n Waatlemoen is ryk aan water, en deur dit te eet kan mens se dors geles word.

Asiate rooster en sout die waatlemoenpitte, terwyl mens ook gesuurde waatlemoenskille kan eet.

Die waatlemoen is waarskynlik afkomstig vanuit die tropiese gebiede in Afrika. Die waatlemoen was reeds in China bekend vóór die christelike kalender, sommige beweer 1000 jaar, andere selfs 4000 jaar vóór Christus.

Die benaming *waatlemoen* is vervorm uit *waterlemoen*, uit die ouer *watermeloen*, en staan reeds in Jan van Riebeeck se *Daghregister* op 20 Desember 1652 aangeteken: *Heden vernamen de cadjangh op den 17en passato gesaijt, fraij voor den dach comen; insgelijx de waterlemoenen.*

## Galery 

Citrullus lanatus.jpg|Waatlemoen met 'n geel vlees
Taiwan 2009 Tainan City Organic Farm Watermelon FRD 7962.jpg|'n Gekweekte waatlemoen
Watermelon cross BNC.jpg|Deursnit van 'n waatlemoen

## Sien ook 
* Tsamma, 'n wilde soort waatlemoen.

## Verwysings 
## Eksterne skakels
Sandomierz

**Sandomierz** [sanˈdɔmʲɛʃ] , Duits ook *Sandomir*, is 'n stad in die Suidoos-Poolse woiwodskap Heilig Kruis met 'n oppervlakte van 28,8 km² en 'n bevolking van 24&nbsp;518. Sandomierz is teen 'n steiloewer van die Wisŀa-rivier geleë en word vanweë sy historiese boukuns by die mooiste stede in Pole gereken - in 1944 het die Russiese bevelhebber skopenko besluit om die stad liewer nie te bombardeer nie.

Die stad is aan die ou handelspad tussen Krakau en Kiëf geleë. 'n Dokument uit die 10de eeu behels die eerste historiese verwysing na Sandomierz wat vanaf 1138 tot by die hereniging van Pole aan die begin van die vroeë 14de eeu as administratiewe sentrum van 'n klein Poolse hertogdom gedien het. Gedurende hierdie tydperk is Sandomierz drie keer deur Mongoolse invallers geplunder.

Sandomierz het sy bloeitydperk in die 16de eeu aan die graanhandel op die Wisła-rivier te danke. Net soos baie ander Poolse nedersettings is Sandomierz in 1655 deur Sweedse troepe ingeneem en geplunder.
UMvoti Plaaslike Munisipaliteit

Die **uMvoti Plaaslike Munisipaliteit** (ook bekend as **Umvoti**) is een van die plaaslike munisipaliteite in die uMzinyathi-distriksmunisipaliteit in KwaZulu-Natal, Suid-Afrika.
Mkhambathini Plaaslike Munisipaliteit

Die **Mkhambathini Plaaslike Munisipaliteit** is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika.
Viva la vida

duimnael|regs|300px|Chris Martin sing "Viva La Vida".

**Viva la vida** (Spaans vir *Leef die Lewe*) is 'n enkelspeler (Engels: *single*) van die Britse rockgroep Coldplay vanaf hulle album *Viva la Vida or Death and All His Friends*. Die album is op 7 Mei 2008 vrygestel. Dit was die groep se eerste nommer een enkelspeler in beide die Verenigde Koninkryk en Verenigde State van Amerika.
Enkelspeler

[duimnael|45 [omwentelinge per minuut|opm enkele plaat met 'n groot sentrale gat soos dit in die VSA vir Juke Boxes gebruik is]]

'n **Enkelspeler** or **enkelsnit** is 'n spesiale vrystelling van 'n musiekopname wat minder snitte as 'n langspeler bevat. Die vrystelling kan in verskeie formate aan die publiek te kope aangebied word. In die meeste gevalle is die enkelspeler 'n liedjie wat apart van 'n album vrygestel word, maar dit kan self ook op die album voorkom. Dit is dikwels die gewildste liedjies van albums wat afsonderlik vir promosie en vir uitsaai op radiostasies uitgereik word.

## Eksterne skakels
Teenverstedeliking

duimnael|Teenverstedeliking behels die wegtrek uit stedelike gebiede na landelike gebiede toe.
**Teenverstedeliking** (of **verlandeliking**) is ’n bevolkingsverspreiding en maatskaplike tendens waar mense uit stedelike gebiede na landelike gebiede trek. Dit het die eerste keer plaasgevind as ’n teenwerking op stedelike verval en oorbevolking. Die sosiale aardrykskundige, Brian Berry, het heel eerste teenverstedeliking ondersoek. Onlangse navorsing het die sosiale en politieke dryfvere agter teenverstedeliking opgeteken, sowel as die impakte daarvan in ontwikkelende lande wat tans massaverstedeliking, soos China, ervaar.

## Proses 
Die proses behels die wegbeweeg van die bevolking uit stedelike gebiede soos dorpe en stede na ’n nuwedorp, landgoed, slaapdorp (gaapdorp) of dorpie. Die twee eersgenoemdes is dikwels deur regerings aangemoedig, terwyl die twee laasgenoemdes gewoonlik die keuse van die meer middelklas en sosiaal beweeglike persone is. Met dié dat die middestedelike vervoerinfrastruktuur en meer volhoubare openbare vervoer verbeter het, hoef mense nie meer naby hul werk te bly nie en kan sodoende makliker daagliks pendel. 

### Trekfaktore 
Verskeie faktore kan aanleiding gee tot teenverstedeliking, onder andere behuisingsdigtheid, behuisingskoste, besoedelingsvlakke (gesondheidsrisiko’s), misdaadvlakke, vreedsame aftrede en die behoefte na ’n beter lewensgehalte. Verbeterings in die landelike elektrifisering en internet het sekere stedelike geriewe na die landelike gebiede versprei en dus verhuisingshindernisse oorbrug.

## Verwysings 
## Eksterne skakels 
*A-Level Description of Counterurbanisation 
*Key Stage 3 Description of Counterurbanisation
*Counterurbanisation and Rural Change
*Chinese Consumers: The Romantic Reappraisal
Van Stadenskloofbrug

duimnael|regs|380px|Die *Apple Express*-trein kruis die , 6 April 2002.

Die **Van Stadenskloofbrug** is in die Oos-Kaap, Suid-Afrika. Die brug dra 'n smalspoorlyn oor die Van Stadensrivier net noord van die Van Stadensrivierbrug wat die N2 oor dieselfde ravyn dra. Die staal-en-betonbrug wat 156&nbsp;m lank en 77&nbsp;m hoog is, is die hoogste smalspoorbrug ter wêreld. Dit is in 1905 gebou. 

## Verwysings
Danielskuil

**Daniëlskuil** is 'n klein dorpie in die Noord-Kaap, Suid-Afrika. Die dorp het sy naam te danke aan 'n kalksteensinkgat van 6&nbsp;m diep wat die vroeë inwoners aan die bybelverhaal *Daniël en die Leeukuil* laat dink het. Volgens oorlewering het Adam Kok I die gat as 'n tronk gebruik vir die wat sy wette oortree het.

## Distrik 
Die distrik Daniëlskuil is beeswêreld maar mynbou speel ook 'n groot rol. Asbes word ontgin by die myndorp Owendale suidwes van Daniëlskuil, kalksteen by Lime Acres en diamante by die Finsch-diamantmyn suid van Lime Acres. Daar word ook marmer ontgin.

## Trivia 
Daar is 'n klein fort op die koppie wat oor die dorp uitkyk. Die Britte het dit tydens die Tweede Vryheidsoorlog gebou. 

Die R31-hoofpad gaan deur die dorp. Die naaste groot dorpe is Postmasburg 63&nbsp;km wes en Kuruman 81&nbsp;km noord.

## Sien ook 
* Wonderwerkgrot
* Lys van dorpe in Suid-Afrika

## Verwysings
Huisrivierpas

Die **Huisivierpas** is 'n bergpas in die Wes-Kaap tussen Calitzdorp aan die oostekant en die voormalige sendingstasies Zoar en Amaliënstein aan die westekant. Die pas bereik 'n hoogte van 655m bo seevlak en het 'n maksimum steilte van 1:14. Hierdie pas dra die R62 provinsiale pad oor die Huisrivierberg, 'n uitloper van die Swartberge. Die naam "huis" is afgelei van die Khoikhoi-woord vir 'wilg'. 

## Geskiedenis 
Die oorspronklike pas is in 1897 gebou en weer verbeter gedurende die 1950's. Die pas is weereens verbeter en geteer in 1966. Graham Ross was die waarnemende distrikspadingenieur gedurende 1951. Hy het vir 'n beter roete gesoek om die pad te verbreed, maar kon niks vind nie. Keermure is daarom gebou om vallende rotse op te vang wat die pad dikwels versper het.

## Sien ook 
* Lys van bergpasse in Suid-Afrika

## Verwysings 
## Bron 
* Ross, Graham: The romance of Cape mountain passes. Cape Town: Sunbird, 2011.
Vulamehlo Plaaslike Munisipaliteit

Die **Vulamehlo Plaaslike Munisipaliteit** was een van die plaaslike munisipaliteite in die Ugu-distriksmunisipaliteit in KwaZulu-Natal, Suid-Afrika. In 2016 is die munisipaliteit verdeel tussen eThekwini en uMdoni.

## Verwysings
Nkandla Plaaslike Munisipaliteit

Die **Nkandla Plaaslike Munisipaliteit** is een van die plaaslike munisipaliteite in die uThungulu-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
* Djolwana
* Nkandla
* Osborn
* Qudeni
UMfolozi Plaaslike Munisipaliteit

Die **uMfolozi Plaaslike Munisipaliteit** (voorheen *Mbonambi*) is een van die plaaslike munisipaliteite in die King Cetshwayo-distriksmunisipaliteit in KwaZulu-Natal, Suid-Afrika.

## Nedersettings 
Nedersettings  in die munisipaliteit:
* Dondotsha
* Mposa
* Teza
* KwaMbonambi
Tsitsikammaberge

regs|duimnael|300px|Witels-piek in die Tsitsikammaberge gesien vanaf die N2 nasionale pad
[duimnael|300px|links|Tsitsikamma se kuslyn, uitsig oor [Nature's Valley, Formosa-piek is die hoogste piek bo links in die foto.]]

Die **Tsitsikammaberge** is 'n bergreeks wat van die Wes-Kaap na die Oos-Kaap strek in Suid-Afrika en is deel van die Kaapse Plooigordel. Die hoogste punt is Formosapiek (1675&nbsp;m) naby 'n gehuggie met die naam van Krakeelrivier. Die bergreeks begin aan die oostekant van die Prins Alfredpas (die Outeniekwaberge begin aan die westekant) en eindig net oos van die Stormsrivier waar hulle afplat en later eindig by Kareedouw. Die pas se naam is afgelei van 'n Khoikhoi woord wat 'plek van helder water' beteken. Die Langkloof is noord van die Tsitsikammaberge.

## Dreinering 
Die Grootrivier, die Bloukransrivier en die Stormsrivier is van die meer bekende riviere wat ontspring in die berg.
Die riviere word almal gekenmerk deur die diep ravyne wat hul uitgekerf het op pad na die see. Om deurgang te kry deur die ravyne was etlike skouspelagtige passe gebou nl. Grootrivierpas, Bloukranspas en die Stormsrivierpas. Al drie die passe was weer deur onderskeidelik die Grootrivierbrug, Bloukransrivierbrug en Groot Stormsrivierbrug vervang.

## Ligging 
* Die Bloukransrivier is die grens tussen die Wes- en Oos-Kaap.
* Die N2 nasionale pad is parallel met en aan die suidekant van die Tsitsikammaberge.

## Verwysings 
## Eksterne skakels
RT

**RT**, voorheen bekend as **Russia Today**, is 'n wêreldwye Russiese televisienetwerk wat sy hoofkwartier in Moskou het en programme vir internasionale gehore in Engels, Spaans, Frans, Duits en Arabies uitsaai.

RT word deur die Russiese staat befonds en dek gebeure op Russiese en internasionale vlak vanuit 'n Russiese perspektief. Daarnaas bied die kanaal ook kort dokumentêre programme en 'n daaglikse geselsprogram, *Spotlight with Al Gurnov*, aan. RT, wat net soos sy Westerse eweknieë CNN, BBC, France 24, Deutsche Welle, BVN, TRT en NHK World asook die Chinese CCTV-4 in oorsese lande per satelliet, kabeltelevisie of op die internet ontvang kan word, was die eerste volledig digitale televisienetwerk in Rusland.

RT, wat teen 'n koste van VS$ 30 miljoen gestig is, het op 15 September 2005 begin uitsaai. Sedertdien saai die netwerk, wat sowat 500 Russiese en nie-Russiese medewerkers en kantore met korrespondente in Londen, Washington, DC, Parys, Kaïro en Jerusalem het, sy Engelse program die hele dag uit. Parallele programme in Spaans en Arabies word sedert 2007 aangebied.

RT word gereeld beskryf as 'n  propaganda-uitsaaier vir die Russiese regering en sy buitelandse beleid. Akademici, feitekontroleerders en nuusverslaggewers (insluitend sommige huidige en voormalige RT-verslaggewers) het RT geïdentifiseer as 'n verskaffer van disinformasie en samesweringsteorieë. Britse mediareguleerder Ofcom het herhaaldelik bevind dat RT sy reëls oor onpartydigheid oortree het, insluitend verskeie gevalle waarin RT "wesenlik misleidende" inhoud uitgesaai het.

RT is in 2014 in Oekraïne verbied ná Rusland se anneksasie van die Krim.Letland en Litaue het 'n soortgelyke verbod in 2020 geïmplementeer. Duitsland het RT DE in Februarie 2022 verbied. Na die Russiese inval in die Oekraïne in 2022, het Pole en toe die hele Europese Unie aangekondig dat hulle RT ook formeel verbied, terwyl onafhanklike diensverskaffers in meer as 10 lande uitsendings van RT opgeskort het. Sosiale media-webwerwe gevolg deur eksterne skakels na RT se webwerf is blokkeer en toegang tot RT se inhoud is beperk. Microsoft het RT uit hul toepassingswinkel verwyder en hul soekresultate op Bing afwaarts aangepas, terwyl Apple die RT-toepassing uit alle lande behalwe Rusland verwyder het.

## Verwysings 
## Eksterne skakels 
* Amptelike webwerf
Christendom in Denemarke

thumb|*Sankt Knuds Kirke*, die katedraalkerk van Odense

Die **Christendom** vorm die oorheersende godsdiens van Denemarke, met ’n beraamde 80% van die Deense bevolking wat kerkgangers van die “Folkekirken” (Volkskerk), naamlik Denemarke se nasionale Lutherse kerk, is. Behalwe die Lutherse kerk is daar ook ’n klein Rooms-Katolieke minderheid, sowel as ander klein Protestante denominasies soos die Baptiste Unie van Denemarke.

Denemarke is vandag ’n baie wêreldlike land, maar die Deense kultuur is sterk deur die Christendom beïnvloed.

## Sien ook 
* Godsdiens in Denemarke
* Godsdiensvryheid in Denemarke

## Verwysings
Kaapse Patriotte

Die **Kaapse Patriotte** was 'n beweging in die Kaapkolonie in die laat 18de eeu wat beïnvloed is deur die Amerikaanse opstand teen Engeland sowel as die Franse Rewolusie. Die beweging het in 1779 begin toe 'n deputasie na Holland gestuur is om by die Nederlandse Oos-Indiese Kompanjie vir groter politieke vryheid te pleit. Die deputasie het gefaal en die beweging het stadig doodgeloop, maar het later aansienlike onregstreekse gevolge gehad toe die Hollandse adminstrasie teen die einde van die eeu in duie stort. Jacobus van Reenen het die deputasie vergesel.

## Bronne 
*Ensiklopedie van Suidelike Afrika, Eric Rosenthal, 1967
UMlalazi Plaaslike Munisipaliteit

Die **uMlalazi Plaaslike Munisipaliteit**, vernoem na die uMlalazirivier, is een van die Plaaslike Munisipaliteite in die King Cetshwayo-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
* Amatikulu
* Eshowe
* Gingindlovu
* Hudley
* Mbongolwane
* Mtunzini
* Nkwalini
* Nyezane
Indaka Plaaslike Munisipaliteit

Die **Indaka Plaaslike Munisipaliteit** is een van die plaaslike munisipaliteite in die uThukela-distriksmunisipaliteit in KwaZulu-Natal, Suid-Afrika. Dit is vernoem na die Indakarivier wat deur die munisipaliteit vloei.

## Nedersettings 
Dorpe in die munisipaliteit:
* Ekuvukeni
* Kliprivier
* Limehill
* Sikoko
* Son Hoek
* Tholeni
* Vaalkop
* Wesselsnek
* Wasbank (setel)
Sewepassepad

duimnael|regs|300px|Skildery van Kaaimansgat, deur Christian Ignatius Latrobe, 1816.

Die **Sewepassepad** is die eerste pad wat tussen George en Knysna in die Wes-Kaap, Suid-Afrika gebou is. Dit is deur Thomas Bain gebou en in 1883 voltooi. Die pad is net suid van die Outeniekwaberge.

## Sewepasse 
Die sewe passe in volgorde vanaf George tot by Knysna is:
* Kaaimansrivierpas
* Silwerrivierpas
* Touwrivierpas
* Hoogekraalpas
* Karatarapas
* Homtinipas
* Phantompas
duimnael|300px|links|Die brug oor die Silwerrivier

## Geskiedenis 
Die eerste pas wat voltooi is, was die Phantompas in 1862. Die pas is vernoem na die spookmotte wat in die omgewing voorkom. Die pas is in 1882 herbou. Gedurende 1863 het Bain die roete tussen George en Knysna uitgelê, 'n afstand van 75&nbsp;km. Die pad het die Kaaimansrivier teen 1869 bereik en Woodville eers teen 1871. Woodville is 26&nbsp;km vanaf George. Die ontdekking van goud by Karatara het veroorsaak dat daar van die beplande roete afgewyk is en die pad is verder noord gebou by die Homtinirivier verby. Die Homtinipas is gedurende 1882 voltooi en die pad is amptelik in 1883 oopgestel.

## Teenswoordig 
Die Sewepassepad is 'n toerisme-aantreklikheid en baie gewild onder die bergfietsryers. Daar is verskeie besienswaardighede langs die pad soos bv. die ou goudvelde by Millwood. Die bestaande N2 nasionale pad het die Sewepassepad vervang.

## Let Wel 
Die Kaaimansrivierpas tussen George en Wildernis is deel van die N2-nasionale pad en dus in werklikheid nie deel van die Sewepassepad nie.

## Verwysings 
## Bibliografie 
*samountainpasses.co.za
Okhahlamba Plaaslike Munisipaliteit

Die **Okhahlamba Plaaslike Munisipaliteit** is een van die plaaslike munisipaliteite in die uThukela-distriksmunisipaliteit in KwaZulu-Natal, Suid-Afrika.
Kaapse Korps

Die **Kaapse Korps** verwys 'n reeks militêre eenhede waarin die sogenaamde Kleurlinge van Suid-Afrika se bevolking gedien het.

## Geskiedenis 
[duimnael|links|'n Bestuurder van die Kaapse Korps wat aan die 6de Suid-Afrikaanse pantserdivisie buite [Bologna toegeken is, Italië 1944.]]
In 1793 is 'n kompanie Pandoere, bestaande uit Kleurlingmans en Hottentotte, op die been gebring om die Kaapkolonie teen die Britte te verdedig.
Na die eerste Britse besetting het nog 'n *Kaapse Korps* onder generaal Vandeleur in 1799 teen die Xhosas geveg, en het dit in 1800 'n volle regiment geword met afdelings by Port Elizabeth en Graaff-Reinet.

Die Kaapse Korps het in 1806 weer gehelp om die Kaap teen die Britte te verdedig. Die Cape Mounted Riflemen wat ongeveer dieselfde tyd gestig is, was oorspronklik ook 'n kleurlingeenheid.

Kleurlinge het in die 19de eeu ook aan baie Grens- en ander oorloë deelgeneem, maar hul rol was byna vergete totdat daar op 20 September 1915 besluit is om 'n nuwe bataljon, weereens die *Kaapse Korps* genoem, te stig om in die Eerste Wêreldoorlog te gaan veg.

Op 9 Februarie 1916 het 32 offisiere en 1022 manskappe na Oos-Afrika vertrek. Die eenheid het in 1917 na dapper gevegte na Suid-Afrika teruggekeer en in April 1918 by generaal Allenby in die Midde-Ooste aangesluit om saam die Turkse front aan te val. Tydens die kritieke slag by Square Hill op 19 September 1918, het hulle besondere moed aan die dag gelê. Kort daarna is die bataljon ontbind.

Tydens die Tweede Wêreldoorlog is 'n soortgelyke eenheid weer gestig wat met groot onderskeiding in die Midde-Ooste geveg het. Teen 1942 is 23&nbsp;000 man gewerf. Dié eenheid het later met die Indiër- en Maleise Korps saamgesmelt om die nie-blanke Dienste van die Unie-Verdedigingsmag te vorm.

## Bronne 
* Ensiklopedie van Suidelike Afrika, Eric Rosenthal, 1967
Emnambithi/Ladysmith Plaaslike Munisipaliteit

Die **Emnambithi/Ladysmith Plaaslike Munisipaliteit** (ook bekend as **eMnambithi/Ladysmith**) is een van die plaaslike munisipaliteite in die uThukela-distriksmunisipaliteit in KwaZulu-Natal, Suid-Afrika.
Rhoda Kadalie

**Rhoda Kadalie** (22 September 1953 – 16 April 2022) was 'n Suid-Afrikaanse menseregteaktivis en feminis. Sy het rubrieke vir Die Burger en vir Maroela Media geskryf.

Kadalie is in Kaapstad gebore en het as kind in Distrik Ses en Mowbray gewoon. Ná die wet van 1951 (wat Mowbray net vir blankes verklaar het) het sy in Athlone aan die *Harold Cressy High School* skool gegaan. Hier het sy verneem dat haar oupa Clements Kadalie 'n bekende vakbondleier was.

In die jare 1980 was sy 'n aktivis teen apartheid en die agterstelling van vroue aan die Universiteit van Wes-Kaapland, en het betrokke geraak by die SASO en die Swartbewussynsbeweging. In die ANC het sy bekend geword as "*that little revolutionary*" omrede sy feministiese eise gestel het waaroor nie gepraat kon word nie.

In die munisipale verkiesing van 2011 het sy "teësinnig" vir die DA gestem.

## Verwysings
Naledi Plaaslike Munisipaliteit

duimnael|regs|160px|Naledi in die Vrystaat.
duimnael|regs|160px|Naledi in Noordwes.

Die **Naledi Plaaslike Munisipaliteit** kan na een van die volgende twee plaaslike munisipaliteite in Suid-Afrika verwys:

* Naledi Plaaslike Munisipaliteit, Vrystaat
* Naledi Plaaslike Munisipaliteit, Noordwes

Die woord "naledi" beteken ster in Sotho.
Kagisano Plaaslike Munisipaliteit

Die **Kagisano Plaaslike Munisipaliteit** was een van die plaaslike munisipaliteite in die Dr. Ruth Segomotsi Mompati-distriksmunisipaliteit in Noordwes, Suid-Afrika. Na afloop van die Suid-Afrikaanse munisipale verkiesing van 2011 is die Kagisano en Molopo Plaaslike Munisipaliteite saamgesmelt met die kode NW397 om die Kagisano-Molopo Plaaslike Munisipaliteit te vorm.
Dundee (dubbelsinnig)

**Dundee** kan wees:

* Dundee, KwaZulu-Natal, Suid-Afrika
* Dundee, Nieu-Suid-Wallis, Australië
* Dundee, Skotland, Verenigde Koninkryk
Dundee

: *Hierdie artikel handel oor die dorp in Suid-Afrika. Vir ander gebruike, sien Dundee (dubbelsinnig).*

**Dundee** is 'n dorp in noordelike KwaZulu-Natal, Suid-Afrika, aan die noordelike kant van die Biggarsberg. Volgens die 2011-sensus het die dorp 'n bevolking van 34&nbsp;924 gehad, van wie 2&nbsp;500 (7.16%) blank was.

## Geskiedenis 
duimnael|links|Boere aanskou die gevegte te Dundee, 1899
KwaZulu-Natal se steenkoolnywerheid het hier ontstaan. Reeds gedurende die 1850's het reisigers steenkool opgetel en dit ook in strome gevind. In 1862 het Peter Smith, eienaar van die plaas Talana, begin om steenkool per ossewa in Pietermaritzburg te bemark. Gedurende 1880 is die steenkoolreserwes, na afloop van 'n geologiese opname, bevestig. Mynboubedrywighede het vinnig toegeneem. In 1879 is 'n fort hier gebou en die behoefte aan 'n dorp het dringend geword. Peter Smith het 'n dorp in 1882 op sy plaas uitgelê. 'n Taklyn vanaf die Durban–Johannesburg-spoorlyn tussen Glencoe en Dundee, om die steenkool weg te voer, het die dorp in 1889 bereik.

## Distrik 
Die distrik is 1&nbsp;700&nbsp;km² groot. Die belangrikste bedrywighede is bees- en skaapboerdery en mielieverbouing. Slegs een steenkoolmyn is nog in bedryf. Daar is nog ongeveer 2&nbsp;700&nbsp;miljoen ton se steenkoolreserwes in die Dundee- en Vryheid-omgewing.

## Sien ook 
* Slag van Talana
* Lys van dorpe in Suid-Afrika

## Bronne 
* 
* 

## Eksterne skakels
Wasbank

**Wasbank** is 'n dorp in KwaZulu-Natal, Suid-Afrika. Daar word aanvaar dat die dorpie se naam afgelei is van die plat klippe in die rivier wat die Zoeloevroue as wasplek gebruik het. Daar is ook 'n spoorweghalte hier. Volgens oorlewering het Andries Pretorius sy belofte aan God hier naby gemaak net voor die Slag van Bloedrivier.

## Sien ook 
* Lys van dorpe in Suid-Afrika

## Bronne 
*
Karl Jaspers

**Karl Theodor Jaspers** (* 23 Februarie 1883 in Oldenburg; † 26 Februarie 1969 in Basel) was 'n Duitse psigiater wat as filosoof ook buite Duitsland bekendheid verwerf het. In 1967 het hy Switserse burgerskap aanvaar.

Jaspers word as een van die belangrikste verteenwoordigers van eksistensiële filosofie beskou - 'n wysgerige opvatting wat hy duidelik van Jean-Paul Sartre se eksistensialisme afgebaken het. Jaspers het hom aanvanklik as onderwyser bekwaam. Hy was sy lewe lank deur vriendskapsbande aan Hannah Arendt geheg en het dekades lank briewe met haar gewissel. Sy briefwisseling met Martin Heidegger is deur die Tweede Wêreldoorlog onderbroke en later net sporadies hervat. Langdurige vriendskappe is met Max Weber, Hans Walter Gruhle en Kurt Schneider gesluit.
 
Jaspers het oorspronklik 'n opleiding as geneeskundige gevolg en later 'n grondleggende bydrae tot die ontwikkeling van die psigiatrie gelewer. Sy filosofiese werk het vakgebiede soos godsdiensfilosofie, geskiedenisfilosofie en interkulturele filosofie geraak. Sy inleidende werke oor filosofie het 'n basiese verwysingsraamwerk vir dié wetenskap gegee en ook by die breë publiek gewild geraak.

## Bronne 
* Claudio Fiorillo, *Fragilità della verità e comunicazione. La via ermeneutica di Karl Jaspers*,  Rome, Ed. Aracne, 2003.
* Azurmendi, Joxe: "Bakearen inguruko diskurtsoaren jasangaitza" about *Die Schuldfrage* (Jaspers, 1946) in *Barkamena, kondena, tortura*, Donostia, Elkar: 2012 
* Engels, Huub (2009). Emil Kraepelins Traumsprache: erklären und verstehen. In Dietrich von Engelhardt und Horst-Jürgen Gerigk (ed.). Karl Jaspers im Schnittpunkt von Zeitgeschichte, Psychopathologie, Literatur und Film. p.&nbsp;331-43.  Heidelberg: Mattes Verlag.
* Miron, Ronny, *Karl Jaspers: From Selfhood to Being.* Amsterdam/New York, NY, Rodopi: 2012
* Wallraff, Charles F., *Karl Jaspers - An Introduction to His Philosophy.*,  Princeton, NJ, Princeton University Press: 1970.
* Xavier Tilliette, *Karl Jaspers*, Aubier, coll. « Théologie », 1960
Dihlabeng Plaaslike Munisipaliteit

Die **Dihlabeng Plaaslike Munisipaliteit** is een van die plaaslike munisipaliteite in die Thabo Mofutsanyana-distriksmunisipaliteit in die Vrystaat, Suid-Afrika.

## Nedersettings 
Nedersettings in die munisipaliteit:
* Bethlehem (setel)
* Bohlokong
* Clarens
* Fateng-Tse-Ntsho
* Fouriesburg
* Masjaing
* Mautse
* Paul Roux
* Rosendal
Stefan Kuryłowicz

[duimnael|links|Stefan Kuryłowicz: *Centrum Królewska*-kantoorgebou in [Warskou]]
[duimnael|links|[Stadion Miejski (Białystok)|Stadion Miejski in Białystok]]
**Stefan Marian Kuryłowicz** (* 26 Maart 1949 in Warskou; † 6 Junie 2011 in Asturië, Spanje) was een van die mees toonaangewende argitekte in post-kommunistiese Pole.

Kuryłowicz, wat as dosent by die Warskouse Universiteit van Tegnologie werksaam was, het veral bekendheid met sy moderne sakegeboue van staal en glas verwerf wat die stadshorison van Warskou ná dekades van monotone kommunistiese argitektuur ingrypend verander het. In die vroeë 21ste eeu het hy ook 'n aantal woonstelblokke ontwerp.

Kuryŀowicz het in 1972 sy graad in argitektuur aan die Warskouse Universiteit van Tegnologie behaal. In 1983 het hy sy eie ateljee gestig en in die 1990's en vroeë 21ste eeu een van Pole se invloedrykste argitekte geword. Hy was 'n lid van die Raad vir Argitektuur en Ontwikkeling wat advies aan die burgemeesteres van Warskou, Hanna Gronkiewicz-Waltz, gelewer het.

Kuryłowicz is op 6 Junie 2011 saam met drie ander Poolse burgers in 'n vliegtuigongeluk in Asturië dood. Hy is oorleef deur sy vrou en twee seuns.

## Verwysings 
## Eksterne skakels 
* apaka.com.pl
Ray-Ban Aviator

[duimnael|links|upright|[Amerikaanse Lugmag|VSA-lugmagtoetsvlieënier F.W. "Mike" Hunter dra ’n aviator-sonbril in Oktober 1942]]
duimnael|'n Ray-Ban Aviator-sonbril

’n **Aviator-sonbril** is ’n traandruppelvormige tipe sonbrilstyl wat deur Bausch & Lomb ontwikkel en onder die Ray-Ban-handelsnaam verkoop is. Dit word gekenmerk deur die donker, dikwels weerkaatsende lense met ’n oppervlak wat twee tot drie keer die grootte van ’n oogkas is. Die groot lense is nie gelyk nie, maar ietwat bolrondig. Die ontwerp het ten doel om die ooggebied te bedek en om soveel lig vanuit enige hoek moontlik te keer om die oog binne te dring.
Willem II Tilburg

**Willem II** is 'n sokkerspan in Tilburg (Nederland) wat in die Eredivisie speel. Die *tricolores* (die span se bynaam) speel in die Koning Willem II-stadion (kapasiteit: 14 637 sitplekke). *Willem II* was al drie keer kampioen van Nederland gewees en het twee keer die KNVB-Beker gewen. In seisoen 2013/14 het die klub die kampioenskap van die Eerste divisie (vir die derde maal) gewen en het hulle promosie na die *Eredivisie* verdien.

## Erelys 
* **Kampioen Nederland (3)**
: 1915/16, 1951/52, 1954/55
: (naaswenner (1): 1998/99)
* **Eerste divisie (3)**
: 1957/58, 1964/65, 2013/14
: (naaswenner (1): 1987/88)
* **KNVB-Beker (2)**
: 1944, 1963
: (naaswenner (1): 2005)

## Beroemde sokkerspelers en afrigters 
### Spelers
*  Mousa Dembele
*  Sami Hyypiä
*  Bert Konterman
*  Marc Overmars
*  Jaap Stam

### Afrigters 
*  Co Adriaanse